Միջազգային հանրության տրամադրվածությունն արցախյան հակամարտության կարգավորման վերաբերյալ դրական է: Tert.am-ի հետ զրույցում ասաց Լեռնային Ղարաբաղի Ազգային ժողովի փոխնախագահ Վահրամ Բալայանը: Ըստ նրա՝ իրավիճակը թե՛ Ադրբեջանի ներսում, թե՛ դրսում, նպաստավոր է, որպեսզի ղարաբաղյան հակամարտությանը խաղաղ ճանապարհով լուծում տրվի: Բալայանն ասաց, որ ի վերջո Ադրբեջանը տեղափոխվելու է բանակցային ճանապարհով հարցը կարգավորելու հարթություն: